בעקבות התיעוד פרצה מחאה ברשתות החברתיות: אזרחים רבים כינו את המעשה טיפשי ומסוכן, ועד ראייה אף טען שהוא "מזכיר את הפיגוע במגדלי התאומים". אחרים דווקא צידדו בחיל האוויר האוסטרלי: "הם לא היו עושים את זה סתם ככה, חלק גדול מתכנון התרגיל בוודאי הוקדש לביצוע. משהו רע היה קורה רק אם לשני הטייסים היה התקף לב באותו הזמן, או שהייתה צצה תקלה פתאומית במטוס. הטיסה הזו לא סיכנה אף אחד".
התרגיל האווירי התרחש במסגרת ה"ריברפייר", היום האחרון של פסטיבל האמנות והתרבות האייקוני בעיר שמתרחש בכל חודש ספטמבר. ה"ריברפייר" כולל גם מטסים ופעלולים אווירובטיים של חיל האוויר האוסטרלי, שסירב להגיב למחאה האחרונה.